แนวโน้มดัชนีหุ้นไซด์เวย์
นักวิเคราะห์ประเมินดัชนีเช้าวันนี้ไซด์เวย์ ใกล้เลิกพ.ร.ก.สะท้อนเชื่อมั่น-ค่าแรงขึ้นดันเฟ้อ
15 ธ.ค. 2553

นักวิเคราะห์ประเมินดัชนีเช้าวันนี้ไซด์เวย์ ใกล้เลิกพ.ร.ก.สะท้อนเชื่อมั่น-ค่าแรงขึ้นดันเฟ้อ
นางภรณี ทองเย็น ผู้ช่วยกรรมการผู้อำนวยการ บล.เอเซียพลัส กล่าวว่า ตลาดหุ้นไทยเช้านี้ไซด์เวย์เพราะมีประเด็นบวกและลบ โดยประเด็นบวกภาครัฐน่าจะมีการยกเลิก พ.ร.ก.การบริหารราชการในสถานการณ์ฉุกเฉินในพื้นที่กทม.และปริมณฑล สัปดาห์หน้า น่าจะผ่อนคลายความกังวลเรื่องการเมือง โดยเฉพาะหลังจากที่มีการยกคำร้องคดียุบพรรคประชาธิปัตย์ไปแล้วการเมืองน่าจะผ่อนคลายลงไปได้มาก
ขณะที่ประเด็นกดดันเป็นเรื่องการปรับขึ้นค่าแรงงานขั้นต่ำและขึ้นเงินเดือนข้าราชการ โดยข้าราชการปรับขึ้น 6% กว่าเป็นการปรับขึ้นสูงเป็นประวัติศาสตร์ น่าจะกดดันเงินเฟ้อบ้านเราปีหน้าแตะ 4% บวกกับราคาน้ำมันที่ปรับขึ้น 90 เหรียญฯก็น่าจะมีส่วนทำให้เงินเฟ้อปีหน้าแตะ 4% เป็นการตอกย้ำคาดการณ์ว่าแบงก์ชาติน่าจะมีการปรับขึ้นดอกเบี้ยในการประชุมครั้งถัดไป 2 ม.ค.54 
อย่างไรก็ตาม วานนี้มีหุ้นที่คัดเข้า SET50 และ SET100 เพิ่มเติม ก็อาจจะทำใหี้มีการ switch มาลงทุนในหุ้นกลุ่มดังกล่าว และตลาดวันนี้ก็อาจจะการกลับมาเล่นหุ้นที่เฮดจ์(ป้องกัน)เงินเฟ้อ เช่น หุ้นพลังงาน PTTEP หรือ LST UVAN หรือหมวดอาหาร